
26.9.24								מ.ל.ב			   

לכבוד
המוסד לביטוח לאומי
ועדה רפואית לעררים
א.ג.נ.,


                          הנדון: ערר על החלטת ועדה רפואית 
                           דורון ישי רוסו, ת.ז. 57318610
		ערר על החלטת הועדה מיום 6.8.24

מוגש בזאת ערר על החלטת הועדה הרפואית מדרג I, ואלו נימוקיו:


1. עסקינן במקרה של תאונת עבודה משנת 2013 במסגרתה נפגע העורר ונקבעה לו נכות.

2. מצבו הרפואי של העורר החמיר באופן שמקשה על תפקודו היומיומי והוא נזקק לקבלת טיפול  ומעקב רפואי.

3. התיעוד הרפואי בעניינו של העורר והממצאים מצביעים על החמרה במצבו הן בפן האורתופדי והן בפן הנוירולוגי.

4. בניגוד להחלטת הוועדה הנכבדה, עיון בתיעוד הרפואי והממצאים מלמד כי חלה החמרה אשר באה לידי ביטוי, בין היתר, בהגבלה בתנועות, ירידה בתחושה בגפיים התחתונות  כאבים עזים וקושי בתפקוד יומיומי.

5. הוועדה הנכבדה בחרה לייחס משקל רב לתחלואה טבעית ולעבר רפואי מבלי שהביאה בחשבון את התרומה של התאונה למצבו דהיום ובכך טעתה הוועדה הנכבדה.

6. בשים לב לתיעוד ולממצאים הקליניים מתבקשת הוועדה הנכבדה לעררים לקבל את הערר ולקבוע כי חלה החמרה במצבו מחמת התאונה ותוצאותיה ולקבוע את נכותו בהתאם להחמרה האמורה.

